CELEX: 32011R0896
Language: da
Date: 2011-09-02 00:00:00
Title: Kommissionens gennemførelsesforordning (EU) nr. 896/2011 af 2. september 2011 om tarifering af varer i den kombinerede nomenklatur

8.9.2011   
            
            
               DA
            
            
               Den Europæiske Unions Tidende
            
            
               L 231/7
            
         KOMMISSIONENS GENNEMFØRELSESFORORDNING (EU) Nr. 896/2011
   af 2. september 2011
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2 ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med EU-retten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2) i et tidsrum på tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne (1) i skemaet i bilaget, tariferes i den kombinerede nomenklatur i den i kolonne (2) i skemaet nævnte KN-kode.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med EU-retten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 2. september 2011.
      
         
            På Kommissionens vegne For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  Refleksbånd bestemt til fastgørelse på sikkerhedsbeklædning og uniformer ved hjælp af et varmeaktiveret klæbemiddel.
                  Varen har en tykkelse på 140-155 μm (ekskl. beskyttelseslaget af papir) og består af følgende lag:
                  
                              —
                           
                           
                              60-70 μm med mikroglaskugler med metalspejl på den ene side, bundet med en poly(butadien-co-akrylonitril)-elastomer (denne elastomer har en tykkelse på 15-20 μm)
                           
                        
                              —
                           
                           
                              80-85 μm af et varmeaktiveret polyesterklæbemiddel og
                           
                        
                              —
                           
                           
                              et beskyttelseslag af papir, der fjernes før brugen.
                           
                        Varen foreligger i strimler eller i ruller.
               
               
                  4008 21 90
               
               
                  Tarifering i henhold til almindelig tariferingsbestemmelse 1, 3 b) og 6 vedrørende den kombinerede nomenklatur, bestemmelse 1 og 9 til kapitel 40 samt teksten til KN-kode 4008, 4008 21 og 4008 21 90.
                  Varen består af lag af forskellige bestanddele og tariferes derfor efter den bestanddel, som er karaktergivende for varen.
                  Mikroglaskuglerne spiller en vigtig rolle for refleksionen, men tarifering under pos. 7018 som mikrokugler af glas er udelukket, da elastomeren, der fastholder mikroglaskuglerne, spiller en dominerende rolle.
                  Selv om polyesterlaget er det tykkeste, er tarifering under pos. 3920 som ark af termoplastisk polymer udelukket, da elastomeren, som mikroglas-kuglerne er indlejret i, er den bestanddel, der er vigtigst for, at mikroglaskuglerne hænger sammen, og dermed at varen får sine retroreflekterende egenskaber.
                  Da elastomeren er karaktergivende for varen, skal den tariferes i henhold til almindelig tariferingsbestemmelse 3 b) under pos. 4008 som plader, bånd, strimler af blødgummi.